ნორბერტო ალონსო
ნორბერტო ოსვალდო ალონსო (ესპ. Norberto Osvaldo Alonso; დ. 4 იანვარი, 1953, ფლორიდა, ვისენტე-ლოპესი, ბუენოს-აირესის პროვინცია, არგენტინა) — არგენტინელი ფეხბურთელი, ნახევარმცველი. ფეხბურთის გულშემატკივრებში უფრო ცნობილია როგორც ბეტო ალონსო. საფეხბურთო კარიერის ძირითადი ნაწილი „რივერ პლეიტში“ გაატარა. დღემდე რჩება ამ კლუბის ერთ-ერთ ყველაზე უფრო გამორჩეულ მოთამაშედ. სარგებლობდა კლუბის გულშემატკივართა საყოველთაო სიყვარულითა და პოპულარობით და დროთა განმავლობაში მის ერთგვარ „საკულტო ფიგურად“ იქცა. ფეხბურთის სპეციალისტთა და ექსპერტთა უმრავლესობის მიერ მიჩნეულია საუკეთესო შემტევ ნახევარმცველად არგენტინული ფეხბურთის ისტორიაში. 1978 წლის მსოფლიო ჩემპიონი არგენტინის ეროვნული ნაკრების შემადგენლობაში.